**Esmenes del Professor: Enric Martín**

**Propostes de modificació a la proposta de Reglament de l’Escola:**

**Esmena nº 1**

**Article 12. Composició de la Junta**

***Diu:***

PDI: Membres electius (70)

PDI-A: 33 - nats

PDI-B: 14 – nats

PAS: 7-nats

***Proposta:***

Membres electius: 70

PDI-A: 36 - nats

PDI-B: 8 – nats

PAS: 8-nats

**Justificació:** El PDI A ha de ser, **com a mínim**, el 51% dels membres de la Junta. D’altra banda, el PDI A és el PDI Permanent, que és el que hauria de tenir la responsabilitat sobre el govern de l’Escola. En aquests moments tenim una situació en què hi ha poc PDI no permanent, i amb la proposta de composició la seva representació està sobredimensionada. També és raonable que la representació de PAS sigui més elevada, assolint, si més no, la mateixa proporció a la Junta d’Escola que el PDI B.

.

**Esmena nº 2**

**Article 15. Funcions no delegables**

***Proposta:***

Afegir: Aprovar l’encàrrec docent dels departaments o les unitats amb capacitat docent, així com establir les necessitats i característiques del personal docent i investigador per impartir-los.

**Justificació:** La Junta d’Escola hauria de ser la veritable assemblea de presa de decisions de l’Escola, com un exemple de democràcia autèntica. En aquest moment no és sinó un òrgan que, un cop escollides les diferents comissions, es converteix en un òrgan al qual únicament se li comuniquen les decisions que s’han pres.

L’encàrrec docent, juntament amb el pressupost, són les eines bàsiques del funcionament de l’escola, i marquen la política a seguir del centre. En el passat se li va sostraure aquesta funció a la Junta, però és un principi bàsic de democràcia que l’escola faci sentir la seva veu en temes de gran rellevància, com és l’encàrrec docent.

Cal tenir en compte que el repartiment d’assignatures en els plans d’estudi el va aprovar en el seu moment la Junta d’Escola. Un encàrrec docent pot modificar aquesta assignació inicial sense passar per l’òrgan que el va aprovar, i que hauria d’ostentar la màxima capacitat de decisió.

**Esmena nº 3**

**Article 20. Composició de la Comissió Permanent**

***Diu:***

Membres electius: 8 PDI-A, 2 PDI-B, 3 Estudiants o Estudiantes i 2 PAS

***Proposta:***

Membres electius: 10 PDI-A, 2 PDI-B, 3 representants de l’estudiantat i 2 PAS

**Justificació:** S’hauria de preservar el percentatge de representació a la Junta d’Escola, i fer que la Permanent sigui realment una Comissió de treball i de control, i no de consulta i deliberació a la que la direcció té la majoria garantida amb els vots de pocs representants de la Junta.

**Esmena nº 4**

**Article 21: Funcions de la Comissió Permanent**

***Proposta:***

S’haurien de detallar les funcions, tal i com marquen les directrius i la legislació de rang superior: “Les funcions s’han de definir en el moment de crear les comissions”. La proposta és mantenir les funcions actuals, menys aquelles que no són delegables i la d’aprovar l’encàrrec docent (esmena anterior).

Aquesta observació és igualment vàlida per a la resta de comissions, a les que s’haurien de definir les seves funcions, abast i composició.